Stimsono doktrina
Stimsono doktrina – oficiali JAV federalinės valdžios pozicija, nurodanti, kad JAV nepripažįsta tarptautinių teritorinių pasikeitimų, besiremiančiu jėgos panaudojimu. Doktrina rėmėsi universaliu tarptautinės teisės principu, kad iš neteisės teisė neatsiranda. Pradžioje doktrina taikytina Japonijos teritorijos ekspansijai ir perteikta diplomatinės notos pavidalu 1932 m. sausio 7 d. Stimsono doktrinos taikymas buvo pratęstas ir Baltijos šalims, Velso deklaracijos forma 1940 m. liepos 23 d. Po II pasaulinio karo doktrina sustiprėjo.